Maardu kalmistu

Maardu kalmistu on kalmistu Harju maakonnas Maardu linnas. Kalmistu peasissepääsu aadress on Keemikute tänav 1b.

Maardu kalmistu avati 30. oktoobril 1997.Piret Peensoo. Maardu linn avas kalmistu. Eesti Päevaleht, 1. november 1997

Alates 2005. aastast on Maardu kalmistule maetud ümber Nõukogude sõjaväelaste säilmeid, mida otsingurühmad on Eesti eri paigust leidnud. 2020. aastal oli kalmistule maetud ümber 1285 sõjaväelase säilmed."Maardus avati pidulikult mälestuskabel". Maardu linna koduleht, 14. juuli 2020. Vaadatud 13. novembril 2024

2011. aasta lõpuks oli Maardu kalmistule maetud üle 1380 inimese.

Õigeusu kabel
2019. aasta jaanuaris otsustas Maardu linnavalitsus ehitada Maardu kalmistule õigeusu mälestuskabeli. Samal aastal toimus ka kabeli arhitektuurivõistlus. 

Kabel ehitati 2020. aasta suvel eraviisiliste annetuste toel. Pidulik avamistseremoonia toimus 14. juulil 2020, mis oli seotud Maardule linna staatuse andmise 40. aastapäevaga. Ametlikult püstitati kabel kõikidele Teises maailmasõjas langenutele, kuid avamisel peetud kõnes ütles Maardu linnapea Vladimir Arhipov: "Põlvkonnad vahetuvad, kuid mälestus meie esivanemate kangelasteost püsib mitte ainult inimeste südames, vaid ka kabelis, mis nüüd täiendab ja kaunistab meie kalmistu memoriaalosa", väljendades selgelt, et kabel on mõeldud Nõukogude sõjaväelaste jaoks. 

Maa koos kabeliga anti üle Moskva Patriarhaadi Eesti Õigeusu Kiriku kasutusse.

Viited

Välislingid
 Maardu kalmistu kalmistute registris Haudi

kalmistu
Kategooria:Jõelähtme kihelkonna kalmistud
Kategooria:Harju maakonna kalmistud